
simo,  in  privatis  amico  prcestantissimo,  avide  arripio. 

tam  altum  gradum  ing  enium  et  dotes  te  invexerunt,  ab 
imo  pectore  voveo. 

DISSERTATIO  MEDICA 

INAUGURALIS 

DE 

APOPLEXIA  SANGUINEA. 


Georgio  Ballingall  Auctore. 


PROFANDA. 

Morbus,  de  quo  in  paginis  sequentibus  animus 
est  mihi  tractandi,  quia  frequenter  accidit,  et 
saepe  cum  eventu  lethali,  multum  studii  a  medico 
practico  sibi  postulat.  Neque  haec  res  difficulta¬ 
tis  expers  est,  nam  post  indagationem  multam 
et  sedulam  per  complures  annos  a  nonnullis  doc¬ 
tissimorum  et  sapientissimorum  in  arte  medica, 
nuper  audivimus  praeclarum  medicum  lugere 

A  non 

“  non  esse  in  medicinae  scientia  ullam  rem  in  ma- 

^  -  -  -  -  V  . .  '  '  ' 

“  jore  caligine  involutam  quam  apoplexiae  pa- 
“  thologiam 

In  re  tam  obscura,  ubi  plurimi  viri  illustres 


frustra  conati  sunt,  me  spem  habere  ejus  arcana 

explicandi  haudquaquam  deceret,  -Statutis  au- 

■ 

tem  hujus  Academiae  unumquemque  summos  ho¬ 
nores  in  medicina  ambientem  aliquam  ,rem  me¬ 


dicam  tentare  postulatur  ;,^et  inductus  sum  Apo¬ 
plexiam  seligere,  quod  observationes  de  hac  re 
scriptoris  ingeniosi,  supra  citati,  summa  cum  vo¬ 
luptate  nuper  legissem. 


DE  NOMINE  ET  DEFINITIONE. 

Morbus,  quem  volumus  describere,  nominibus 
variis  appellatur  ;  scilicet,  Apoplexia,  Sideratio, 
Percussio,  Ictus  Sanguinis,  et  Morbus  attonitus, 
omnia  quorum  ad  impetum  repentinum  et  im¬ 
provisum  praecipue  spectant ;  nam  aeger,  cum  in 
bona  valetudine  appareat,  et  longa  vita  frui  spe¬ 
ret, 


*  Abercrombie’s  Researches  on  the  PathoTogy  of  the 
Bram. — Edinbiirgh  Meclical  Journal  No.  58.  p.  553. 

ret,  percussus  praematura  morte  sine  suspirio  aut 
gemitu  saepe  occrtmbit  ' 

Hic  morbus  a  celeberrimo  nosologo,  qui  hanc 
Academiam  olim  ornavit,  in  classe  Neurosium  et 
ordine  Comatum  locatus,  et  ab  eo  ita  definitus  est : 
“  Motus  voluntarii  fere  omnes  imminuti,  cum 

sopore  plus  minus  profundo,  superstite  motu  cor- 
“  dis  et  arteriarum  f 

Multae  species  annexae  sunt,  quorum  praecipuae 
sunt  Sanguinea,  Serosa,  et  Apoplexia  Trauma¬ 
tica,  Primam  tantum  tractare  propono,  quia,  an 
secunda  species  existat  (saltem' in  sensu  multorum 
auctorum)  valde  dubium  est,  et  nominatur  magis 
ab  aspectibus  quos  dissectio  ostendit,  quam  ab 
ullis  signis  quae  hanc  formam  morbi,  vita  du¬ 
rante,  monstrare  possunt.  Tertiam  speciem,  ad 
artem  chirurgicam  pertinentem,  a  meo  proposito 
alienum  esset  hoc  in  loco  'tractare. 


DE 

*  Cheynk  on  Apoplectic  and  Comatose  Diseases,  p.  3. 
t  CuLLENi  Nosologia  Method.  Editio  tertia,  pag.  182. 

DE  SIGNIS  ET  EXITU  MORBI. 

Apoplexia  ssepenumero  certis  signis  praece¬ 
ditur,  quae  intento  observatori  adventum  indicant ; 
qualia  sunt  frequens  cephalalgia,  vertigo,  mentis 
perturbatio,  memoriae  jactura,  titubatio,  et  serr- 
monis  vires  imminutae ;  visus  imperfectus,  ali¬ 
quando  duplex,  cum  aspectu  *  labecularum  nigra¬ 
rum,  interdum  scintillarum  in  aere  fluctuantium; 
aurium  tinnitus ;  epistaxis,  et  olfactus  imminu¬ 
tus  ;  artuum  torpor  et  immobilitas ;  somnolen¬ 
tia,  incubus,  et  somnia  horrifica. 

Ordo  symptomatum  praecedens  imminutionem 
vel  distributionem  inaequabilem  vis  nervosae  de¬ 
notans,  nisi  medico  obvius,  saepe  negligitur ;  et 
tunc  Apoplexia  utpote  aggressio  repentina  super¬ 
venit.  Accessio  ejus  vultu  tumido,  livido,  et 
vacuo  notatur ;  pupillae  forsitan  inaequaliter  di¬ 
latatae  sunt,  et  lucis  aditui  parum  mobiles,  oculi 
hebetes,  et  flaccidi  fiunt  ;  os  saepe  non  clau¬ 
sum  est,  et  saliva  ex  uno  latere  ejus  profluens ; 
respiratio  tarda,  laboriosa,  abnormis  et  cum  ster- 
tore  ;  aliquando  per  pauca  momenta  temporis  sus¬ 
pensa,  et  tum  cum  suspirio  gravi  perficitur,  ex- 

piratione 

piratione  diu  protracta  et  cum  specie  sufflationis 
finita,  quae  labra  flaccida  cum  motu  tremulento 
protrudit.  Pulsus,  primo  plenus,  validus  et 
tardus  est ;  postea,  celerior  et  debilior,“  inaequalis, 
abnormis  vel  intermittens  evadit.  Artus  ple¬ 
rumque  valde  relaxantur,  et  omnimodis  facile 
mobiles.  Sphincteres  recti  et  vesicae,  quoque, 
relaxati,  exitum  invitum  faecum  et  urinae,  in  for¬ 
mis  asperis  aut  gradibus  provectioribus  morbi 
faciunt*. 

Signorum  supradictorum  observatio  sedula  in 
Apoplexia  praecipue  necessaria  est;  propterea. 
quod  aeger  plerumque  facere  nos  certiores  status 
sui  minime  valet ;  interdum  nullis  ?  modis,  inter¬ 
dum  summa  cum'  difficultate  excitari  potest ; 
-  percontationibus  nostris  breviter  respondet,  ite¬ 
rum  que  in  stuporem  relabi tur,  a  quo  forsitan 
nunquam  sit  recuperaturus.'  Licet  enim  in  pau¬ 
cis  exemplis  felicioribus,  ubi  nulla  praedispositio 

i 

existit,  et  cum  impetus  ex  alia  causa  adventitia 
pendet,  nonnulli  superstites  fuerint,  morbus  ple¬ 
rumque  lethaliter  terminat.  In  aliis,  quidem, 

aeger 


*'  H.\ll  on  Diagnosis,  p.  125. 

aeger  cum  hemiplegia  evadit,  vel  certe  cum  ali- 
cujus  sensus  aut  animi  facultatis  amissu.  Reci¬ 
divo  tamen  morbo  plerumque  obnoxius  restat ; 

,  -i 

et,  fractis  viribus  corporis  et  animi,  exemplum 
miserabile  imbecilitatis  humanae  saepe  nobis  prae¬ 
bet  :  “  Who  does  not  sigh  over  the  fairest^^at- 
‘‘  tributes  of  man  in  eclipse, — the  touching  spec- 
“  tacle  of  intellectual  greatness  in  ruins 

DE  SECTIONE  CADAVERUM. 

>•  ii 

Secando  tegumenta  cranii  aegri  qui  Apoplexiae 
occubuerat,  multi  sanguinis  effusio  plerumque  ob¬ 
servatur,  et  sectione  calvariae  cum  serra  finita,  pars 
ossis  superior  cerebro  turgido  nonnunquam 'eleva¬ 
tur  ;  et  si  ullus  sinuum  patefactus^  fuerit,^  ma^a 
copia  sanguinis  effluet.  Calvaria  remota.  Dura 
Mater  secto  margini  ossis  impendens  saepe  vide¬ 
tur  ;  tota  ejus  superficies  sanguineis  punctis  nu¬ 
merosis  stellata  est,  quae  dilatationem  vasorum 

satis^ 


*  Edinburgh  Medical  and  Surgical  Journal,  No.  58* 
p.  115. 

satis  notant.  Tunica  Arachnoides  pelluciditatem 
suam  demisisse  dicitur,  et  eflPusio  serosa,  inter¬ 
dum  coloris  expers,  interdum  turbida  vel  cruen-^ 
ta,  inter  hanc  membranam  et  Piam  Matrem 
haud  raro  invenitur.  In  convolutionum  cerebri 
interstitiis,  haec  membrana  distentionem  notabi- 

I 

lem  vasorum  plerumque  ostendit.  Ubi  dissec¬ 
tio  autem  haud  caute  peracta  fuerit,  haec  res, 
propter  lacerationem  vasorum  cum  dentibus  ser¬ 
rae,  non  sese  ostendit. 

Cerebrum  praeter  naturam  densum  saepe  apparet, 
ac  inter  secandum  numerus  punctorum  sanguineo¬ 
rum  dimensiones  auctas  ejus  vasorum  demonstrat ; 
V entriculi,  multis  in  aegris  Apoplexia  ereptis  am^ 
plificati,  et  cum  liquido  distenti,  reperiuntur.  In 
magno  numero  apoplecticorum  sanguis  in  ali¬ 
quam  partem  encephali  effusus  invenitur :  ali¬ 
quando  in  Ventriculos;  et  aliquando  in  cerebri 
materiam  ipsam;  frequentissime  ab  arteria  mediae 
cerebri  ramulis,  quae  in  ejusdem  cerebri  variis  lo¬ 
cis  rupta  saepe  observatur,  ac  ita  diversis  coagulis 
sanguineis  originem  probet.  In  Cerebello  san¬ 
guis  extra  venas  effusus  rarius  incidit ;  in  exem¬ 
plis  tribus  vel  quatuor  autem  a  Uoctore  Che  yne, 
aliisque  auctoribus  quoque,  observatus  est. 


Licet 

Licet  sanguis  effusus  aut  in  superficiem,  aut 
in  materiam  cerebri  apoplecticorum,  non  rarus  sit ; 
exempla  haud  desunt,  ubi  morbus  sine  tali  effu¬ 
sione  fataliter  terminavit,  et  ubi  in  sectione  capi-- 
tis  nihil  praeter  naturam,  nisi  vasorum  totius  ce-- 
rebri  incrementum  repertum  est.  Haec,  quoque, 
distentio  vasorum  in  membranis  Ventriculos  te¬ 
gentibus,  et  in  Plexu  Choroideo  interdum  est 
aeque  obvia.  Hic  tamen,  in  eadem  conditione 
non  semper  apparet,  at  albidus  et  sanguine  ex¬ 
pers  nonnunquam  reperitur. 

Omnia  signa  morbida  supra  memorata,  habitu 
aegri,  tempore  quo  impetui  aeger  superfuerit,  dt 
intervallo  inter  mortem  et  cadaveris  incisio¬ 
nem,  multum  variantur  :  atqiie  dissectiones  a  plu¬ 
rimis  scriptoribus  traditae,  observationem  adeo  an¬ 
tiquam,  ut  cui  pertineat  nescio,  confirmare  ten¬ 
dunt  ;  videlicet,  ubi  aeger,  primo  impetui  super¬ 
stes  fuit,  ac  postea  hemiplegia  implicitus,  mor¬ 
bida  signa  in  latere  cerebri  reperiuntur,  contrario 
illi  in  quo  paralysis  extitisset. 


DE 

DE  CAUSIS  PRiEDiSPONENTIBUS. 

Haeum  praecipuse  sunt  labes  haereditaria,  mor¬ 
bi  praecedentes,  quales  Podagra,  Epilepsia,  &c. ; 
aetas  provectior,  praesertim  a  quadragesimo  ad 
sexagesimum  annum  ^ ;  obesitas  onerosa ;  corpus 
studio  vel  cur4  nimia  enervatum  ;  caput  magnum 
cum  brevi  collo ;  habitus  sedentarii  et  studiosi ; 
epulatio,  et  ebrietas  frequens ;  alvi  constipatio ; 
et  evacuationes  suppressae,  quales  sudoris,  hae- 
morrhoidum,  atque  ulcerum  veterum :  venaesec- 
tio  etiam  periodica  (consuetudo  nunc  feliciter 
obsoleta),  sine  dubio  multis  in  exemplis  Apo¬ 
plexiae  favet. 


B 


*  Btjrserius’s  InstitiitioiiSj  by  Brown,  vol.  iv.  p.  86. 

DE  CAUSIS  EXcfrANTIBUS. 

Caus^  excitantes  sunt  omnes  res,  quas  cordis 
et  arteriarum  actionem,  aut  sanguinis  dn  cerebro 
volumen  augere  tendunt,  vel  ejus  fluxum  in  hoc 
organon  promovendo,  vel  ejus  refluxum  de  ca¬ 
pite  impediendo.  f  v-i 

Eoarum,  quae  in  priore  modo  agunt,  sequentes 
praecipuae  sunt.  Exercitationes  vehementes^  cur¬ 
rendo,  saltando,  atque  luctando ;  quae  impetum 
cordis  et  arteriarum  augent,  contractionem  et  tu¬ 
morem  validum  musculorum  artuum  producunt, 
eoque  sanguinem  in  vasis  horum  musculorum  pro 
tempore  minuunt,  et  cerebri  vasa  vehementer  im-^ 
plent;  vocis  omnes  usus  inordinati ;  quodcun¬ 
que  respirationem  constringere  videatur^*’  et  san¬ 
guinis  fluxum  per  pulmones  impedire ;  hinc  lo¬ 
quela  longa  et  clamosa,  instrumentorum  musi¬ 
corum  inflatii^,  risus  immoderatus,  et  tussis 

'•i 

crebra.  Apoplexiae  causae  excitantes  fiunt. 

Motus  animi  efirsenati,  prsesertim  ira,  quae 
vultus  aspectum  ferocem  inducit,  arterias  caro- 
tideas  et  temporales  vehementer  pulsare,  oculos 

volvere,  et  aures  tinnire  facit,  morbi  causa  exci¬ 
tans  esse  saepe  observata  est. 

Calor  externus ;  expositio  corporis  ad  solis  ra¬ 
dios  longa  et  continua  (cujus  impulsum  in  India 
Orientali  saepe  observavi,)  coetus  magni,  et  the¬ 
atra  conferta,  causae  excitantes  hujus  morbi 
sunt. 

Ebrietas,  omnium  aliorum  forsitan  causa  Apo¬ 
plexiae  frequentissima  est,  vim  cordis  et  arteria¬ 
rum  excitando,  temperiem  corporis  elevando,  et 
cmne  genus  nervosum  valide  incitando. 

Causarum,  quae  reditum  sanguinis  e  cerebro 
impediunt,  situs  corporis,  sistere  capite  inverso 
more  saltatorum,  et  ligamina  circa  collum  nimis 
arcta,  praecipuae  sunt.  Harum  novissimarum 

•  exemplum  memorabile  a  Kortum  traditur,  in 

•  coi  orte  Suedica,  cujus  multi,  suo  duce  coacti 
strophiolis  constrictis  uti,  apoplexia  mortui  sunt.  ^ 


*  Kortum  de  Apoplexia  Nervosa,  pag.  20. 

DE  RATIONE  SYMPTOMATUM. 

Effusio  modo  sanguinis  modo  seri  in  cere- 
])rum,  rationem  lethalis  exitus  nobis  praebet ; 
bine  etiam  in  Apoplexiam  Sanguineam  et  Apo¬ 
plexiam  Serosam  morbus  divisus  est ;  quae  divi- 
sio  scriptoribus  veteribus  saepe  prolata  est,  sed 
quam  scriptores  recentes  ac  celeberrimi  valde 
dubium  fecerunt ;  ab  his  quidem  seri  effusio  in 
cerebrum  magis  effectus  quam  causa  morbi,  ma¬ 
gis  actionis  morbidae  terminus^  quam  signorum 
morbidorum  causa  excitans,  fuisse  habetur. 

Sed  in  Apoplexiae  historia  (quod  sit  maxime 
notabile),  exitus  lethalis  saepe  accidit  ubi  dissec¬ 
tio  nullum  aspectum  morbidum  nobis  patefacit* 
Hinc  multae  doctrinae  ingeniosae  locus  invenitur. 
Spirituum  animalium .  imminutioj  vel  tenacitas 
aucta,  et  inde  per  tubas  nervosas  cursus  diffi¬ 
cilior,  sensus  et  motus  defecti,  rationem  dare  olim 
habebantur.  Doctrinam  autem  spirituum  ani¬ 
malium,  ac  leges,  quibus  transmissi  sunt,  melius 
relinquere  foret,  donec  illos  existere  nobis  pro¬ 
batum  sit ;  melius  est,  meo  judicio,  nostras  co¬ 
gitationes  de  hac  re  non  extendere  ad  terminum 


quem 

quem  nonnulli  attingere  volunt,  sed  de  rebus 
quas  dissectio  ostendit,  ratiocinari. 

In  disquisitione  recenti  Doctoris  AbErcrom- 
BIE  de  Cerebri  Pathologia,  interrupto  circuitui  , 
sanguinis  in  eo  phsenomena  apoplexia  tribuuntur, 
atque  ab  illo  sapientissime  additur  :  “  In 

“  what  manner  these  disorders  of  circulation  af- 
fect  the  liervous  System,  and  cut  off  all  inter- 
‘‘  course  .betwixt  the  external  world  and  tliat 
“  mysterious  part  ot  our  being,  which  thinks,  and 
“  wills,  andkreasons,  is  a  point  in  the  arrange- 
ments  of  the  Almighty  Creator,  which  must  cver 
“  elude  our  most  eager  researches 

Ad  opinionem  de  ratione  symptomatum  con¬ 
firmandam,  multa  argumenta  valida  a  Doctore 
Abercrombie  sunt  prolata ;  de  modo  etiam 
in  quo  capacitas  inaequalis  inter  cerebri  arterias 
et  venas  circuitum  impeditum  faciet,  explicatio¬ 
nem  pulcherrimam  dedit.  Adversatur  tamen 
doctrinae  hodiernae  de  sanguinis  aucto  impetu 
ad  vasa  cerebri,  quem  (multa  autem  observan- 
f  tia 


*  Abercrombie*s  Researches,  Edinburgh  Medical  Jour¬ 
nal,  No.  57*  png.  583.  ’ 

tia  erga  auctorem  tam  celeberrimum)  sustinere 
mihi  lubet. 

Doctor  ABERCiioMEiE  sic  scribit :  “  The 
blood"being  propelled  in  every  directi  on  by  an 
‘‘  impulse  primarily  derived  from  the  heart,  it 
is  not  easy  to  conceive  how,  in  the  natural  state 
of  the  parts,  it  should  be  propelled  to  the  head 
‘‘  with  greater  force,  or  in  greater  relative  quanti- 
ty,  than  to  any  other  part  of  the  body^.”  Verisi¬ 
mile  autem  mihi  apparet,  auctum  impetum  ad  va¬ 
sa  capitis  circuitui  naturali  minime  convenientem 
esse,  ac  solummodo  videtur,  cum  haec  vasa  ita 
enormiter  agunt,  ut  sanguinem,  viribus  suis  auctis 
simul  cum  impetu  prius  a  corde  recepto  vehemen¬ 
ter  propellant.  Hinc  in  omni  inflammatione  ;  in 
Ophthalmia  praesertim,  cum  vasa  in  tunica  con¬ 
junctiva  sanguine  rubro  distenduntur;  in  suffusio¬ 
ne  vultus  propter  pudorem,  aliasve  causas ;  in  erec¬ 
tione  penis  ;  in  utero  gravido ;  ac  in  aliis  conditio¬ 
nibus  et  sanis  et  morbidis,  exempla  aucti  impetus 
in  arteriis  propriis  nobis  praebentur ;  quanquam 

sanguis 


*  Abercrombie’s  Researches,  Edinburgh  Medical  Jour¬ 
nal,  No.  57.  p.  571. 

sanguis  in  arterias  earum  partium  primo  a  corde 
propulsus  fuisset  haud  majore  impetu,  quam  in 
alias  arterias.  V^idetur  mihi,  igitur,  auctum  im¬ 
petum  sanguinis  in  arteriis  cerebri  ipsius,  atque  in 
iis  id  versus  sanguinem  vehentibus,  inter  causas 
frequentissimas  circuitus  impediti  habendum  esse ; 
ad  quam  impeditionem  Apoplexiae  phaenomena  a 
Doctore  Aberckombie  recte  sunt  tributa. 
Nam  certum  est,  conditionem  sanam  cerebri  cir¬ 
cuitus  ad  munera  ejus  rite  fungenda  maxime 
necessariam  esse,  et  quae  ah  interruptione  apo¬ 
plexiae  et  ab  imminutione  syncopes  est  aeque  re¬ 
mota.  Haec  mora  sanguinis  etiam  effusionem 
faciet,  quam  dissectio  saepenumero  ostendit ;  in 
aliis  cavis  corporis  enim  hic  impediti  circuitus 
effectus  haudquaquam  inusitatus  est,  sicut  in  Hae¬ 
moptysi  et  Hydrothorace,  circuitu  per  pulmones 
interrupto.  A  fortiori,  igitur,  in  cerebri  tenera 
structura  effusio  magis  timenda  est,  ubi,  muscu¬ 
lorum  actione  circumjacentium  et  aeris  com¬ 
pressione  absentibus,  fluxui  sanguinis  insolito  a 
tunicis  arteriarum  solis  resistitur. 

Equilibrium  circulationis,”  dictum  nuper  usi¬ 
tatum,  ad  hanc  rem  maxime  idoneum  videtur. 
Et  in  Apoplexia  hoc  equilibrium  subversum  esse 

credere 

credere  nos  oportet.  Ad  quem  opinionem  eo  ma¬ 
gis  proni  sumus,  qui^  equilibrium  ante  morbi  ac¬ 
cessionem  aliquamdiu  vacillans  fuisse,  multae  res 
monstrare  tendunt ;  qualis  cephalalgia,  arteria¬ 
rum  carotidarum  et  temporalium  palpitatio,  au¬ 
rium  tinnitus,  ac  alia  symptomata  ante  memorata. 
An  haec  exempla  Apoplexiae  lethalis,  in  quibus 
nihil  praeter  naturam  cerebri  dissectione  osten¬ 
ditur,  sunt  exponenda,  ab  hypothesi  cerebri  ita 
ad  laesionem  naturaliter  praedispositi,  ut  mors  in¬ 
cidat  sine  morbidae  structurae  vestigiis  ullis,  as¬ 
severare  non  sum  paratus :  And  reflecting  on 
'  “  the  delicacv  of  the  functions  of  the  brain,  and 
the  facility  with  which  they  are  aholished,  I 
“  think  that  until  we  possess  a  more  intimate 
acquaintance  with  its  healthy  structure,  it 
“  would  be  too  confident  a  presumption  in  our 
“  own  knowledge,  to  say  when  it  is  suffi  ciently 
“  diseased  to  have  been  the  cause  of  death 

^  DE 


*  Wood’s  Cases  of  Typhus,  Edinburgh  Medical  Jour¬ 
nal,  No.  59-  p*  231. 

DE  DIAGNOSI. 

Morbi,  quibus  Apoplexia  maximam  similitu¬ 
dinem  habet,  sunt  Paralysis,  Epilepsia,  Syncope, 
et  Ebrietas. 

/ 

A  Paralysi,  stertore,  stupore  profundo,  et  per¬ 
ditione  virium  movendi,  distinguitur.  Hi  morbi, 
tamen,  multis  auctoribus,  et  praesertim  a  saga¬ 
cissimo  Heberden,  tantum  diversi  gradus  ejus¬ 
dem  morbi  habentur  ^'. 

In  Epilepsia  musculi  convelluntur,  dum  in 
Apoplexia  relaxati  et  impotentes  fiunt.  Epilep¬ 
sia  saepe  aura  epileptica,  at  Apoplexia  nunquam, 
praeceditur.  Epilepsiae  juvenes,  quorum  pulsus 
parvus  et  debilis  est.  Apoplexiae  autem  homines 
aetatis  provectae  pulsu  pleno  et  tardo,  magis  ob- 

I 

noxii  sunt. 

Syncope,  cum  vultus  pallidus  et  exsanguis 
est,  in  debilibus  et  infirmis  ab  evacuationibus, 
saepe  oritur.  At  Apoplexia  floridis  et  vali¬ 
dis,  saepenumero  ab  ingurgitatione  nimia,  ludis 
violentis,  vel  ira  effraenata  accidit.  In  priore 

c  cordis 


*  Gulielmi  Heberden  Commentarii,  &c.  pag.  285. 

cordis  et  arteriarum  pulsus  vix  percipiendus  :  In 

« 

posteriore,  tamen,  plerumque  maxime  perspi¬ 
cuus  est. 

Ebrietas  Apoplexiae  causa  tam  frequens,  et 
« 

paroxysmus  ebrius  ad  Apoplexiam  tam  propin¬ 
quus  est,  ut  discrimen  vix,  et  ne  vix  quidem,  ap¬ 
pareat.  Caute  tamen  est  observandum  an  spi¬ 
ritus  vina  olet,  an  stimulis  diversis  applicatis 
aeger  potest  excitari,  an  aditui  lucis  pupillae  sunt 
mobiles,  quae  omnia  paroxysmum  ebrium  mon¬ 
strare  pertineant ;  notatu  quoque  dignum  est, 
ebrietatem  plerumque  decem  aut  duodecim  horis 
paulatim  evanescere. 

DE  PROGNOSI.  .  4, 

Ex  habitu  aegri,  et  ex  causis  excitantibus  mor¬ 
bi,  prognosis  suam  formam  plerumque  habet.  Ubi 
nulla  praedispositio  haereditaria  existit,  et  cum  ex 
alia  causa  adventitia  facile  removenda  impetus 
pendeat,  fauste  praedicare  potest.  Symptomata 
exitum  felicem  notantia  sunt,  sensus  parum  frac¬ 
ti,  respiratio  haud  multum  mutata,  et  sanguinis 
e  naribus  vel  vasis  hasmorrhoidalibus  profluvium. 

Hic 

Hic  morbus,  tamen,  ex  forma  propria  corporis, 
arte  medica  non  removenda,  tam  saepe  pendet, 
ut  prognostica  plerumque  infausta  sint ;  praeser¬ 
tim  si  accessio  cum  magno  dolore  capitis  aggre¬ 
ditur  si  sensus  solito  hebetiores  sunt ;  si  facul¬ 
tas  devorandi  amittitur,  et  difficultas  respirationis 
magis  magisque  augetur*  Frigiditas  artuum, 
fluxus  salivae,  sudores  viscidi,  et  exitus  invitus 
faecum  et  urinae,  inter  lethalia  symptomata  quo¬ 
que  aestimata  sunt. 

4 

DE  CURATIONE. 

“  Avbiv  tcryv^riv  f/Av  ol^vvoIov  u(TdzvBcc 

“  Se  8  ^ccSioi/  f  Talia  sunt  verba  Hippocratis, 
quibus  fere  omnes  assentire  videntur  ;  licet  enim 
in  curatione  raro  felices  sumus,  morbus  inter  op¬ 
probria  medicorum  minime  habendus  est. 

Methodus  medendi,  de  qua  supra  dictum  est, 
sese  obvium  profert.  Onus  a  vasis  cerebri  re- 
*  ^  movere, 


^  Cheyne  on  Apoplectic  and  Comatose  Diseases,  p.  18. 
t  Hippocratis  Aphorism.  42.  Sect.  2. 

movere,  et  conditionem  sanam  inter  capitis  arte- 

nas  et  venas  restituere,  res  efficienda  est. 

/ 

Venodsectio  ad  hanc  rem,  auxilium  artis  medici¬ 
nae  longe  utilissimum  est,  et  commodum  quod  aegris 
adfert  usum  ejus  medicis  plurimum  commendat ; 
hinc  ah  ea  haud  facile  deterrendi  sumus,  atque 
nunquam  oblivisci  debemus  ut  in  apoplectico,  in 
quo  morbus  fauste  terminatus  est,  sanguinis  sex 
vel  octo  librae  fuerint  amissae  ^  :  Et  exemplum  a 
Lancisi  memoratur,  in  quo  aeger  Apoplexia 
pronus  sanguinis  huxu  e  naribus  ad  libras  un- 
decem  levatus  fuit ;  atque  ex  morbo  prorsus  libe¬ 
ratus  iterato  fluxu  quatuor  librarum. 

Opiniones  diversi  sunt  de  modo  optimo  san¬ 
guinis  detrahendi;  sed  ubi  venaesectio  in  omni 
forma  tam  eximie  utilis  est ;  et  ubi  missio  op 
portuna  et  larga  morbum  tam  saepe  aut  levat 
aut  superat,  ei  modo,  a  quo  nostrum  propo¬ 
situm  facillime  efficiatur,  nos  oportebit  ante¬ 
ferre  ;  ob  eam  causam  venaesectionem  in  uno  vel 
ambobus  brachiis  eodem  tempore  commendarem. 
Sanguinis  missionis  e  vena  jugulari,  vel  ex  ar¬ 
teria 


^  CnEYNE  on  Apoplectic  and  Comatose  Diseases. 

teria  temporali  fautores  sunt  multi ;  prior  tamen, 
sine  compressione  noxia  vasorum  cervicis  vix  in¬ 
stituenda  est,  atque  ulteriore  missio  satis  celeris 
et  larga  vix  expectanda  est.  >  ■ 

Argumento  contra  venaesectionem,  ne  Apo¬ 
plexia  serosa  sit,  in  verbis  insignis  Doctoris 
Cheyne,  tantum  respondebo  :  “  Those  who  ob- 
‘‘ject  to  bloodletting  in  apoplexy,  lest  the  at- 
“  tack  should  be  of  the  serous  kind,  are  bound 
“  first  to  teach  us  how  to  distinguish  this  spe- 
‘‘  cies  ;  and  secondly,  to  prove  that  bloodletting 
is  injurious  to  a  patient  in  serous  apoplexy ; 
neither  of  whicli  they  have  done 
De  emeticis  multum  certamen  in  apoplexia  ex- 
titit.  Horum  remediorum  usus  in  hoc  morho  for¬ 
sitan  allatus  fuerit,  quia  Apoplexia  tam  s^pe  ex 
ebrietate  vel  ingluvie  suam  originem  habet.  Si 
utravis  harum  impetum  induxerit,  incipiendum 
esse  morhi  causam  excitantem  removendo  specio¬ 
sum  apparet,  ac  certe  emeticorum  usus  ventricu¬ 
lum  gravatum  exonerando  expeditissimus  est. 
Sed  in  vomendi  actione,  capite  demisso,  dolor 

sentitur. 


*  Cheyne  on  Apoplectic  and  Comatose  Diseases, 

sentitur,  qui  sanguinis  copiam  inusitatam  indi¬ 
care  videatur,  ac  cum  sanguinis  influxu  aucto 
vasa  cerebri  jam  sint  turgida,  et  ad  rupturam 
nimis  propensa.  Apoplexia  lethalis,  quae  aliter 
non  evanuisset,  usu  emeticorum  effici  potest. 

Emetica  quidem  ab  illis  praecipue  commendata 
sunL  qui  putant  morbum  saepenumero  esse  sero¬ 
sum.  Cum  autem  morbum  esse  sanguineum 
tam  saepe  videamus,  oportet  ut  illi  primo  descri¬ 
bant,  quibus  notis  species  Serosa  distingui  posset, 
et  quibus  signis  emetica  indicantur.  Testimonia 
his  remediis  faventia  perpauca  sunt ;  dum  exem¬ 
pla  multa  calamitatum  ex  vomitu  ortarum  a 
Morgagni,  Burserio,  aliisque  memorata  sunt. 

Purgatio  alvi  in  Apoplexia  ab  omnibus  cele¬ 
berrimis,  qui  de  hoc  morbo  scripserunt,  commen¬ 
data  est.  Commoda  multa  secum  affert,  et  sine 
periculo  quod  tam  saepe  vomitum  sequatur.  Ut 
eorum  ‘beneficia  celeria  atque  potentia  essent,  ca- 
thartica  libera  manu  administranda  sunt,  qualia 
Submurias  Hydrargyri,  Aloe,  Jalapa,  sales  me¬ 
dii,  &c.  quorum  acriora  anteponenda  sunt,  ut  in 
minore  quantitate  sumantur  cum  facultas  devo¬ 
randi  laesa  sit ;  et  quia  ab  his  viscera  torpida  apo- 

plecticorum 


DE  APOPLEXIA  SANGUINEA. 


plecticorum  motu  sunt  faciliora.  Eodem  consilio 
enemata  purgantia  libere  injicienda  sunt. 

Affusio  aquas  frigidce  super  caput  in  Apo¬ 
plexia,  remedium  esse  videtur  utilissimum,  et  for¬ 
tasse  nimis  neglectum.  Ex  observatione  Doc- 
toris  Aberciiombie,  eventus  felicissimi  ab  usu 
ejus  in  cerebri  inflammatione  chronica  orti  sunt  % 
et  in  coup  de  soleiU  quod  in  India  Orientali  fre¬ 
quenter  accidit,  (et  Apoplexise,  ut  mihi  videtur, 
maxime  propinquum  est,)  subsidium  celerrimum 
et  obvium  ex  affusione  frigida  iterum  iterumque 
observavi. 

Vesicatoria  ab  usu  multo  commendata  sunt ; 
meo  judicio  autem  melius  differenda,  donec  mor¬ 
bus  evacuationibus  liberis  cesserit.  Et  loco  ca¬ 
piti  vesicatorium  admovendi,  quod  usum  affusio¬ 
nis  frigid83  prohibet,  applicationi  vesicatorii  cer¬ 
vici  posteriori  vel  inter  scapulas  anteponerem. 
In  his  locis  etiam  fonticuli  e  partihus  vesicatis 
facile  instituti  sunt,  qui  horum  remediorum  be¬ 
neficia  extendunt. 

Dum 


*  Abercrombie  on  Chronie  Inflammation  of  the  Brain, 
Edinbiirgh  Medical  Journab  No.  55.  p.  325. 

Dum  hsec  remedia  assidue  applicantur»  aeger 
capite  elevato,  ac  vestimentis  praesertim  circa  col¬ 
lum  laxatis,  in  dormitorio  frigidulo  ponendus  est. 

^  Si  his  modis  aegrum  ad  usum' animi  et  corporis 
restituere  possimiis,  omni  argumento  nobis  uten¬ 
dum  est,  ut  illi  persuadeatur  vita  et  salute  posse 

^  'fi  ^  ^ 

tantummodo  frui  quotidiana  cura  cibi,  potionis, 
et  animi  alfectionum.  His 

,f.  t  '■  »  ■ 

ii  ■  .  ■  ' 

tiae  rite  subjectis,  in  seipso 
complures  annos  forsitan  vixisset.  Modus  vi-  • 
vendi  autem  diversus  morbum  certe  ^reducet,  de 
omni  ciijuS  recursu  salus  magis  magisque  pericli* 
tabitur.  ^ 

'’'Vr'  ■ ,  ji.,  .{P 


FINIS. 


rationi^ et  experien- 
felix,  aliisque  utilis, 

